b'\n_START_ARTICLE_\nStasys \xc5\xa0edbaras\n_START_SECTION_\nBiografija\n_START_PARAGRAPH_\n1976 m. baig\xc4\x97 Kaltin\xc4\x97n\xc5\xb3 vidurin\xc4\x99 mokykl\xc4\x85, 1981 m. su pagyrimu baig\xc4\x97 teis\xc4\x97 studijas Vilniaus universiteto Teis\xc4\x97s fakultete. MRU TF apgyn\xc4\x97 socialini\xc5\xb3 moksl\xc5\xb3 (teis\xc4\x97s krypties) daktaro disertacij\xc4\x85 (2005 m.)._NEWLINE_1981\xe2\x80\x931982 m. buvo kadr\xc5\xb3 inspektorius, juriskonsultas vienoje i\xc5\xa1 Vilniaus \xc5\xabkini\xc5\xb3 organizacij\xc5\xb3. 1982 m. vieno i\xc5\xa1 Vilniaus miesto administracini\xc5\xb3 rajon\xc5\xb3 prokurat\xc5\xabros sta\xc5\xbeuotojas, prokuroro pad\xc4\x97j\xc4\x97jas, vyresnysis prokuroro pad\xc4\x97j\xc4\x97jas, nuo 1987 m. Vilniaus rajono teismo teis\xc4\x97jas, Lietuvos Auk\xc5\xa1\xc4\x8diausiojo Teismo teis\xc4\x97jas (1989\xe2\x80\x931992 m.), nuo 1992 m. iki 1993 m. LR teisingumo ministro pavaduotojas, 1993 m. LR Konstitucinio Teismo teis\xc4\x97jas, advokatas (nuo 1996 m. kovo m\xc4\x97n. iki 1998 m., nuo 2000 m. lapkri\xc4\x8dio m\xc4\x97n.), Stasio \xc5\xa0edbaro advokat\xc5\xb3 kontoros advokatas (nuo 2002 m. baland\xc5\xbeio 10 d. iki 2008 m. lapkri\xc4\x8dio 17 d.)_NEWLINE_1997 m. LR Ministro Pirmininko aparato valstyb\xc4\x97s konsultantas valstyb\xc4\x97s ir \xc5\xbemogaus teisi\xc5\xb3 klausimais, 1998\xe2\x80\x931999 m. LR vidaus reikal\xc5\xb3 ministras. 1999 m. aktyviai dalyvavo steigiant administracinius teismus, buvo Auk\xc5\xa1tesniojo administracinio teismo pirmininkas. Nuo 2000 m. ir Lietuvos teis\xc4\x97s universiteto Administracin\xc4\x97s teis\xc4\x97s ir proceso katedros docentas, 2006-2008 m. VDU Teis\xc4\x97s instituto direktorius._NEWLINE_Mokslini\xc5\xb3 interes\xc5\xb3 kryptys \xe2\x80\x93 administracinis procesas, jo teisinis reguliavimas, \xc5\xbemogaus teisi\xc5\xb3 apsauga. D\xc4\x97stomi kursai \xe2\x80\x93 \xe2\x80\x9eAdministracinio proceso teis\xc4\x97\xe2\x80\x9c, \xe2\x80\x9eValstyb\xc4\x97s tarnybos lyginamoji teis\xc4\x97\xe2\x80\x9c, \xe2\x80\x9eAdministracini\xc5\xb3 akt\xc5\xb3 pri\xc4\x97mimas ir \xc4\xafgyvendinimas ir administracini\xc5\xb3 sutar\xc4\x8di\xc5\xb3 sudarymas ir vykdymas\xe2\x80\x9c._NEWLINE_2007\xe2\x80\x932008 m. Vilniaus miesto savivaldyb\xc4\x97s tarybos narys. Nuo 2008 m. Seimo narys. Laim\xc4\x97jo 2016 m. Lietuvos Respublikos Seimo rinkimuose._NEWLINE_\xc5\xbdmona Ona (g. 1958 m.), pradini\xc5\xb3 klasi\xc5\xb3 mokytoja. S\xc5\xabn\xc5\xabs Tomas (g.1979), teisininkas, Martynas (g. 1982 m.), muzikas. Dukra Viktorija (g. 1995 m.), moksleiv\xc4\x97.\n_START_SECTION_\nNaryst\xc4\x97 partijose, visuomenin\xc4\x97 veikla\n_START_PARAGRAPH_\n2000 m. Krik\xc5\xa1\xc4\x8dioni\xc5\xb3 konservatori\xc5\xb3 socialin\xc4\x97s s\xc4\x85jungos pirmininko pavaduotojas. 2006 m. T\xc4\x97vyn\xc4\x97s s\xc4\x85jungos Vilniaus miesto skyriaus narys. Lietuvos teisinink\xc5\xb3 draugijos \xc5\xbeurnalo \xe2\x80\x9eJustitia\xe2\x80\x9c redaktori\xc5\xb3 kolegijos pirmininkas, 2004 m. Lietuvos teisinink\xc5\xb3 draugijos pirmininkas.'